KOMISIJOS SPRENDIMAS
2004 m. spalio 13 d.
iš dalies keičiantis Sprendimą 2004/280/EB, nustatantį pereinamojo laikotarpio priemones, taikomas prekiaujant tam tikrais gyvūninės kilmės produktais, įsigytais Čekijos Respublikoje, Estijoje, Kipre, Latvijoje, Lietuvoje, Vengrijoje, Maltoje, Lenkijoje, Slovėnijoje ir Slovakijoje
(pranešta dokumentu Nr. K(2004) 3729)
(Tekstas svarbus EEE)
(2004/700/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 42 straipsnį,
kadangi:
(1)
Nuo 2004 m. gegužės 1 d. gyvūninės kilmės produktai, įgyti Čekijos Respublikoje, Estijoje, Kipre, Latvijoje, Lietuvoje, Vengrijoje, Maltoje, Lenkijoje, Slovėnijoje ir Slovakijoje (toliau - naujosios valstybės narės) turi būti pateikiami į rinką laikantis atitinkamų Bendrijos taisyklių, visų pirma dėl įmonių struktūros ir higienos, produktų atitikimo sveikatos reikalavimams žymėjimo ir kontrolės.
(2)
Kai kurie iš šių gyvūninės kilmės produktų, įgytų naujosiose valstybėse narėse iki prisijungimo dienos, tą dieną jau buvo atsargose. Tačiau šie gyvūninės kilmės produktai neatitinka Bendrijos veterinarinių reikalavimų.
(3)
2004 m. kovo 19 d. Komisijos sprendimas 2004/280/EB, nustatantis pereinamojo laikotarpio priemones, taikomas prekiaujant tam tikrais gyvūninės kilmės produktais, įsigytais Čekijos Respublikoje, Estijoje, Kipre, Latvijoje, Lietuvoje, Vengrijoje, Maltoje, Lenkijoje, Slovėnijoje ir Slovakijoje (1), įsigaliojo 2004 m. gegužės 1 d.
(4)
Sprendimas 2004/280/EB leidžia iki 2004 m. gruodžio 31 d. pateikti į rinką tame Sprendime nurodytus produktus jų kilmės naujosiose valstybėse narėse, jei jie yra pažymėti nacionaliniu ženklinimu, taikytu toje valstybėje narėje iki 2004 m. gegužės 1 d. gyvūninės kilmės produktams, kurie yra tinkami vartoti žmonėms.
(5)
Sprendimas 2004/280/EB leidžia iki 2004 m. rugpjūčio 31 d. prekiauti tame sprendime nurodytais produktais, kurie buvo pagaminti įmonėse, turinčiose teisę eksportuoti į Bendriją.
(6)
Sprendimas 2004/280/EB leidžia iki 2004 m. gruodžio 31 d. naudoti atspausdintas vyniojimo ar pakavimo medžiagų ir etikečių, pažymėtų laikantis reikalavimų, galiojusių naujose valstybėse narėse iki 2004 m. gegužės 1 d., skirtų gyvūninės kilmės produktams, kurie yra tinkami vartoti žmonėms, produktų pateikimui į vidaus rinką tame Sprendime numatyta tvarka.
(7)
Čekijos Respublika, Vengrija ir Lenkija nurodė, kad dar yra kai kurių gyvūninės kilmės produktų, kurių saugojimo laikas yra ilgas ir kurie nekelia rizikos vartotojams, atsargos ir jos nebus parduotos iki 2004 m. gruodžio 31 d. Kadangi dėl šios priežasties yra tikslinga pratęsti Sprendime 2004/280/EB numatytus terminus.
(8)
2004 m. liepos 15 d. buvo kreiptasi konsultacijos į Maisto produktų grandinės ir gyvūnų sveikatos nuolatinį komitetą, ir nė viena iš valstybių narių neprieštaravo dėl galimo terminų, nustatytų Sprendime 2004/280/EB, pratęsimo.
(9)
Dėl šios priežasties reikėtų atitinkamai iš dalies pakeisti Sprendimą 2004/280/EB.
(10)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2004/280/EB iš dalies keičiamas taip:
a)
2 straipsnio 1 dalyje data „2004 m. gruodžio mėn. 31 d.“ pakeičiama data „2005 m. balandžio 30 d.“.
b)
3 straipsnio įžanginiame sakinyje data „2004 m. rugpjūčio 31 d.“ pakeičiama data „2005 m. balandžio 30 d.“.
c)
4 straipsnyje data „2004 m. gruodžio 31 d.“ pakeičiama data „2005 m. balandžio 30 d.“.
2 straipsnis
Šis sprendimas yra skirtas valstybėms narėms.
Priimta Briuselyje, 2004 m. spalio 13 d.